wickkiey/tamil-wikipedia-chunked huggingface dataset:
# தெமாங்கோங்

## மலேசியாவில் தற்போதைய பயன்பாடு

தற்போது மலேசியாவில் மலாய் ஆட்சியாளர்களின் மாநிலங்களிலும் தெமாங்கோங் எனும் பதவி செயல்படுத்தப் படுகிறது. அதன் விவரங்கள்:  
| மாநிலம் | பதவி பெயர் | பதவியில் |  |
| --- | --- | --- | --- |
| **ஜொகூர்** | துங்கு தெமாங்கோங் ஜொகூர் | துங்கு இட்ரிசு இசுகந்தர் இசுமாயில் |  |
| **கெடா** | துங்கு தெமாங்கோங் கெடா | துங்கு டான் ஸ்ரீ இந்தான் சபினாசு |  |
| **கிளாந்தான்** | துங்கு தெமாங்கோங் கிளாந்தான் | துங்கு முகமது ரிசாம் துங்கு அப்துல் அசிசு |  |
| **பகாங்** | துங்கு ஆரிப் தெமாங்கோங் பகாங் | துங்கு அப்துல் பாரித் முவாசாம் |  |
| **பெர்லிஸ்** | துங்கு சரீப் தெமாங்கோங் பெர்லிஸ் | டத்தோ ஸ்ரீ திராஜா சையத் அமீர் ஜைனால் அபிடின் |  |
| **சிலாங்கூர்** | துங்கு அரிசு தெமாங்கோங் சிலாங்கூர் | துங்கு டத்தோ செத்தியா முகம்மது யூசோப் ஷா |  |
| **திராங்கானு** | துங்கு ஸ்ரீ தெமாங்கோங் ராஜா திராங்கானு | டத்தோ ஸ்ரீ துங்கு பகாருடின் | } |
# என். கிருஷ்ணமூர்த்தி

திரைப்படத்தில் என். கிருஷ்ணமூர்த்தி]]
**என். கிருஷ்ணமூர்த்தி** பழம்பெரும் தென்னிந்திய நாடக, திரைப்பட நடிகர் ஆவார்.
# என். கிருஷ்ணமூர்த்தி

## வாழ்க்கைக் குறிப்பு

கிருஷ்ணமூர்த்தி ஓர் இசைக் குடும்பத்தைச் சேர்ந்தவர். இவருடன் கூடப்பிறந்தவர்கள் அனைவரும் நன்றாகப் பாடுவார்கள். அக்காலத்தில் பிரபலமான *சுகுண விலாச சபை* என்ற நாடகக் குழுவில் தனது ஏழாவது அகவையில் நாடகங்களில் நடிக்கத் தொடங்கினார். *பிரகலாதா* நாடகத்தில் பிரகலாதனாக நடித்துப் புகழடைந்தார். கல்கத்தா ஈசுட் இந்தியா பிலிம் நிறுவனத்தினர் பிரகலாதா நாடகத்தைத் திரைப்படமாக எடுத்தனர். 1933 இல் வெளிவந்த *பிரகலாதன்* என்ற இத்திரைப்படத்தில் கிருஷ்ணமூர்த்தி பிரகலாதனாக நடித்தார். இது இவரது முதல் திரைப்படம் ஆகும். டி. சி. வடிவேல் நாயக்கர் இயக்கியிருந்தார். இவரும் சுகுண விலாச சபையின் ஒரு நடிகராவார்.  
கிருஷ்ணமூர்த்தியின் குடும்பத்தில் அவரது சகோதரர், சகோதரிகள் அனைவரும் நன்றாகப் பாடுவார்கள். இவரது ஒரு சில தனிப் பாடல்கள் "ஹிஸ் மாஸ்டர்சு வாய்சு" இசைத்தட்டுகளிலும் வெளிவந்தன. தொடர்ந்து கிருஷ்ணமூர்த்தியின் தந்தை இசைத்தட்டுகளில் வெளியிடுவதற்காகவே "சைனிங் ஸ்டார் சொசைட்டி" என்ற பெயரில் சில நாடங்களைத் தயாரித்துக் கொடுத்தார். அவற்றில் கிருஷ்ணமூர்த்தியும் அவரது குடும்பத்தினரும் நடித்தனர். இவற்றுக்குப் பெரும் வரவேற்புக் கிடைத்தது. கிட்டத்தட்ட ஆறு ஆண்டுகள் இந்த இசைத்தட்டுகள் வெளிவந்தன. ஏகநாத் (1938), சக்திமாயா (1939) ஆகிய திரைப்படங்களைத் தயாரித்து வெளியிட்டது. இவற்றிலும் கிருஷ்ணமூர்த்தியும் அவரது சகோதரரும் நடித்தனர்.  
1941 இல் ஜெமினியின் மதனகாம ராஜன் திரைப்படத்தில் மந்திரி மகன் குணசீலனாக நடித்தார். இத்திரைப்படத்தில் இவர் பாடிய *கதை ஒன்று சொல்லுவேன் கேள் பாவாய்* என்ற பாடல் இவருக்குப் பெரும் புகழ் தேடிக் கொடுத்தது. இரண்டாம் உலகப் போர்க் காலத்தில் இவர் விளையாட்டுகளில் அதிக கவனம் எடுத்துக் கொண்டார். குறிப்பாக மேசைப்பந்தாட்டத்தில் சிறப்பாக விளையாடினார். போட்டி ஒன்றுக்காக தில்லி சென்றிருந்த போது இவருக்கு அகில இந்திய வானொலியில் நாடகம் ஒன்றில் பங்கெடுக்கும் வாய்ப்புக் கிடைத்தது. அதன் பின்னர் வானொலியிலேயே நடிகராகவும், அறிவிப்பாளராகவும் பணியாற்றினார். தொடர்ந்து யுப்பிட்டரின் *என் மகன்*, மூர்த்தி பிக்சர்சின் *தியாகி*, போனோ பிலிம்சாரின் *வினோதினி*, *கோகுலதாசி* ஆகிய படங்களிலும் நடித்தார்.
# என். கிருஷ்ணமூர்த்தி

## இவர் நடித்த சில திரைப்படங்கள்

- பிரகலாதன் (1933)
- ஏகநாத் (1938)
- சக்திமாயா (1939)
- மதனகாம ராஜன் (1941)
- என் மகன் (1945)
- தியாகி (1947)
- உதயணன் வாசவதத்தா (1947)
- கோகுலதாசி (1948)
- வினோதினி (1949)
# தவமாய் தவமிருந்து (தொலைக்காட்சித் தொடர்)

**தவமாய் தவமிருந்து** ஒரு குடும்ப உணர்வு சார்ந்த நாடகத் தொடர் ஆகும். இந்த தொடர் 18 ஏப்ரல் 2022 ஆம் ஆண்டு முதல் ஜீ தமிழ் தொலைக்காட்சியில் திங்கள் முதல் சனி வரை மாலை 6:00 மணிக்கு ஒளிபரப்பானது. இதில் பசங்க பட புகழ் சிவகுமார் மற்றும் அனிதா நாயர் ஆகியோர் முக்கிய வேடங்களில் நடித்துள்ளனர். இந்த தொடரின் இறுதி அத்தியாயம் 8 அக்டோபர் 2023 அன்று ஒளிபரப்பப்பட்டு, 474 அத்தியாயங்களுடன் நிறைவு பெற்றது.
# தவமாய் தவமிருந்து (தொலைக்காட்சித் தொடர்)

## கதைச் சுருக்கம்

இந்த கதை ஒரு வயதான தம்பதியினரின் வாழ்க்கையை விவரிக்கிறது, அவர்கள் தங்கள் நான்கு குழந்தைகளுக்கு சிறந்ததை வழங்குகிறார்கள். இந்த நால்வவரும் வெவ்வேறு ஆளுமைகளைக் கொண்டுள்ளனர், இது அவர்களின் பெற்றோரை அவமானப்படுத்துகிறது. தங்கள் குழந்தைகளின் அடாவடித்தனமான அணுகுமுறையால் ஏமாற்றமடைந்த வயதான தம்பதிகள் தங்கள் வீட்டை விட்டு வெளியேறி வாழ்க்கையைத் தொடங்க முடிவு செய்கிறார்கள்.
# தவமாய் தவமிருந்து (தொலைக்காட்சித் தொடர்)

## நடிகர்கள்

- சிவக்குமார் - மார்க்கண்டேயன் (சீதையின் கணவர்; ரேவதி, ரவி, ராஜா மற்றும் மலரின் தந்தை)
- அனிதா நாயர் - சீதை (மார்க்கண்டேயனின் மனைவி; ரேவதி, ரவி, ராஜா மற்றும் மலரின் தாய்)
- மகேஷ் ஜி - ராஜா (மார்க்கண்டேயன் மற்றும் சீதையின் முதல் மகன்)
- டீனு - மேகலா (ராஜாவின் மனைவி)
- பாண்டி கமல் - ரவி (மார்க்கண்டேயன் மற்றும் சீதையின் இரண்டாவது மகன்)
- யாளினி ராஜன் - உமா (ரவியின் மனைவி)
- பிரிட்டோ மனோ - பாண்டி (பாண்டியின் மனைவி)
- சந்தியா ராமச்சந்திரன் - (மார்க்கண்டேயன் மற்றும் சீதையின் இரண்டாவது மகள்)
- பாலா - தங்கராஜ் (ரேவதியின் கணவர்)
- விலாசினி - ரேவதி (மார்க்கண்டேயன் மற்றும் சீதையின் முதல் மகள்)
# தவமாய் தவமிருந்து (தொலைக்காட்சித் தொடர்)

## நடிகர்கள்

### சிறப்பு தோற்றங்கள்

- மரியா ஜூலியானா - தாரா
- புவியரசு
- சாய் சக்தி
- சஹானா ஷெட்டி
# தவமாய் தவமிருந்து (தொலைக்காட்சித் தொடர்)

## நடிகர்களின் தேர்வு

பசங்க படங்களின் மூலம் பிரபலமாக அறியப்பட்ட மார்கண்டேயன் கதாபாத்திரத்திற்கு நடிகர் சிவகுமார் தேர்ந்தெடுக்கப்பட்டார். மலையாள நடிகை அனிதா நாயர், மார்க்கண்டேயன் மனைவி சீதாவாக நடிக்கிறார். மகேஷ், பாண்டி கமல், விலாசினி, சந்தியா மற்றும் டீனு ஆகியோர் முக்கிய வேடங்களுக்குத் தேர்ந்தெடுக்கப்பட்டனர். ஆரம்பத்தில் உமா வேடத்தில் ரேவதி இளங்கோ தேர்ந்தெடுக்கப்பட்டார், தொடர் படப்பிடிப்பின் போது, அவர் சில காரணங்களால் தொடரிலிருந்து விலகினார், பின்னர் தொடரின் எபிசோடுகள் ஒளிபரப்பப்படுவதற்கு முன்பு அவருக்கு பதிலாக யாளினி ராஜன் நியமிக்கப்பட்டார். பிரிட்டோ மனோ பாண்டியாக நடிக்கிறார்.
# தவமாய் தவமிருந்து (தொலைக்காட்சித் தொடர்)

## மதிப்பீடுகள்

கீழேயுள்ள அட்டவணையில் <span>**நீல எண்கள்**</span> மிகக் குறைந்த மதிப்பீடுகளையும் <span>**சிவப்பு எண்கள்**</span> மிக உயர்ந்த மதிப்பீடுகளைக் குறிக்கும்.  
| -align= | 2022 |
| --- | --- |
# தவமாய் தவமிருந்து (தொலைக்காட்சித் தொடர்)

## சர்வதேச ஒளிபரப்பு

- இந்த தொடர் ஜீ தமிழ் மற்றும் ஜீ தமிழ் எச்டி (உயர் வரையறு தொலைக்காட்சி) மூலம் உலகம் முழுதுவதும் (ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) போன்ற நாடுகளில் பார்க்க முடியும்.
- இந்த தொடரின் பகுதிகள் ஜீ5 என்ற இணைய மூலமாகவும் பார்க்கலாம்.
# அமுதாவும் அன்னலட்சுமியும்

**அமுதவும் அன்னலட்சுமியும்** என்பது 4 ஜூலை 2022 ஆம் ஆண்டு முதல் ஜீ தமிழ் தொலைக்காட்சியில் திங்கள் முதல் சனி வரை இரவு 7 மணிக்கு ஒளிபரப்பான ஒளிபரப்பாகும் குடும்ப பின்னணியைக் கொண்ட காதல் தொலைக்காட்சி நாடகத் தொடர் ஆகும். இதில் கண்மணி மனோகரன் ராஜஸ்ரீ மற்றும் அருண் பத்மநாபன் நடித்துள்ளனர்.
இந்த தொடர் 4 ஜூலை 2022 ஆம் ஆண்டு முதல் 20 சனவரி 2024 வரை திங்கள் முதல் சனி வரை ஒளிபரப்பாகி, 470 அத்தியாயங்களுடன் நிறைவு பெற்றது.  
கண்மணி மனோகரன்
# அமுதாவும் அன்னலட்சுமியும்

## கதைச் சுருக்கம்

சிறுவயதிலே அம்மாவை இழந்த அமுதா தன் குடும்பத்திற்காக படிப்பை நிறுத்தி விடுகிறார். படிப்பறிவு இல்லாத காரணத்தால் பல அவமானங்களை சந்திக்கும் அமுதா கட்டினா ஒரு வாத்தியாரை தான் கல்யாணம் கட்டிக்கணும் என முடிவு செய்கிறார். பெருமையாக வாழ்ந்த அன்னலட்சுமி குடும்பத்தில் எதிர்பாராத சூழ்நிலைகளால் சரிந்து போகிறது. இதனால் தன்னுடைய மகனை வாத்தியாராக்கி குடும்ப பெருமையை மீட்டெடுக்க ஆசைப்படுகிறார். செந்தில் தன் அம்மாவின் கனவுக்காக வாத்தியார் வேலை செய்வதாக சொல்லி பக்கத்து ஊரில் உள்ள பள்ளியில் பியூனாக வேலை செய்கிறார். இப்படி மற்றவர்கள் கனவுக்காக மனசுல இருக்க வலிகளை மறைச்சு தானே ஆகணும் ஆனால் எவ்வளவு நாளைக்கு?  
செந்திலை வாத்தியார் என நினைத்து காதல் கொள்ளும் அமுதா, மகனை வாத்தியார் என நினைத்து பெருமைப்படும் அன்னலட்சுமி என இருக்கும் போது உண்மை தெரிந்தால் என்னவாகும்?
# அமுதாவும் அன்னலட்சுமியும்

## நடிகர்கள்

### முக்கிய கதாபாத்திரங்கள்

- கண்மணி மனோகரன் - அமுதா
- சிதம்பரத்தின் மூத்த மகள்
- ராஜஸ்ரீ - அன்னலட்சுமி
- செந்தில், பரமு, வடிவேல் மற்றும் புவனா ஆகியோரின் தாய்
- அருண் பத்மநாபன் - செந்தில்
- அன்னலட்சுமியின் மூத்த மகன்
# அமுதாவும் அன்னலட்சுமியும்

## நடிகர்கள்

### அமுதா குடும்பத்தினர்

- ரவி பிரகாஷ் - சிதம்பரம்
- அமுதா, இளங்கோ, செல்வா மற்றும் உமாவின் தந்தை
- ஜீவா - செல்வா
- சிதம்பரத்தின் இளைய மகன்
- ஆனந்த கிருஷ்ணன் - இளங்கோ
- சிதம்பரத்தின் மூத்த மகன்
- சல்மா அருண் - நாகலட்சுமி
- சிதம்பரத்தின் மருமகள்
- முத்தழகி - உமா
- சிதம்பரத்தின் இளைய மகள்
# அமுதாவும் அன்னலட்சுமியும்

## நடிகர்கள்

### அன்னலட்சுமி குடும்பத்தினர்

- ராஜ் கபூர் - மாணிக்கம்
- அன்னலட்சுமியின் தம்பி
- சியமந்த கிரண் - பரமேஸ்வரி
- அன்னலட்சுமியின் மூத்த மகள்
- முனிஷ்ராஜா - சின்னா
- அன்னலட்சுமியின் மருமகன்
- அக்ஷரா - புவனா
- அன்னலட்சுமியின் இளைய மகள்
- சத்யராஜா - வடிவேல்
- அன்னலட்சுமியின் இளைய மகன்
# அமுதாவும் அன்னலட்சுமியும்

## மதிப்பீடுகள்

கீழேயுள்ள அட்டவணையில் <span>**நீல எண்கள்**</span> மிகக் குறைந்த மதிப்பீடுகளையும் <span>**சிவப்பு எண்கள்**</span> மிக உயர்ந்த மதிப்பீடுகளைக் குறிக்கும்.  
| -align= | 2022 |
| --- | --- |
# அமுதாவும் அன்னலட்சுமியும்

## சர்வதேச ஒளிபரப்பு

- இந்த தொடர் ஜீ தமிழ் மற்றும் ஜீ தமிழ் எச்டி (உயர் வரையறு தொலைக்காட்சி) மூலம் உலகம் முழுதுவதும் (ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) போன்ற நாடுகளில் பார்க்க முடியும்.
- இந்த தொடரின் பகுதிகள் ஜீ5 என்ற இணைய மூலமாகவும் பார்க்கலாம்.
# பொன்னியின் செல்வன் (பக்கவழி நெறிப்படுத்தல்)

**பொன்னியின் செல்வன்** என்பது கீழ்கண்டவற்றைக் குறிப்பிடலாம்:  
- பொன்னியின் செல்வன், கல்கி கிருஷ்ணமூர்த்தி எழுதிய இந்திய தமிழ் புதினம்.
- பொன்னியின் செல்வன் (வெளிவராத திரைப்படம்) 1959 இல் வெளியிட திட்டமிடப்பட்டிருந்த திரைப்படம்
- பொன்னியின் செல்வன் (2005 திரைப்படம்), 2005 ஆம் ஆண்டு ராதா மோகன் எழுதி இயக்கிய இந்திய தமிழ்த் திரைப்படம்.
- பொன்னியின் செல்வன் 1 2022 பொன்னியின் செல்வன் புதினத்தை அடிப்படையாகக் கொண்டு மணிரத்னம் எழுதி இயக்கிய இந்திய தமிழ் மொழி திரைப்படத்தின் முதல் பாகம்.
பொன்னியின் செல்வன் 2 2023 பொன்னியின் செல்வன் புதினத்தை அடிப்படையாகக் கொண்டு மணிரத்னம் எழுதி இயக்கிய இந்திய தமிழ் மொழி திரைப்படத்தின் இரண்டாம் பாகம்.
- பொன்னியின் செல்வன் (வலைத் தொடர்), இந்திய தமிழ் மொழியில் வரவிருக்கும் வலைத் தொடர்.
# மரகே

**மரகே** என்பது ஈரானின் கிழக்கு அசர்பைசான் மாகாணத்தில் உள்ள மரகே மாவட்டத்தின் தலைநகரம் ஆகும்.  
இந்நகரம் சூபி சாய் ஆற்றின் கரையில் அமைந்துள்ளது. இங்கு பெரும்பாலும் ஈரானிய அசர்பைசானிகள் வாழ்கின்றனர். அவர்கள் அசர்பைஜான் மொழியைப் பேசுகின்றனர். இது வடமேற்கு ஈரானின் மிகப்பெரிய நகரமான தப்ரீசிலிருந்து 140 கிலோமீட்டர் தொலைவில் அமைந்துள்ளது.
# தைமூரியப் படையெடுப்புகள் மற்றும் வெற்றிகள்

**தைமூரின் படையெடுப்புகள்** 14ஆம் நூற்றாண்டின் 7வது தசாப்தத்தில் தொடங்கின. இவை சகதாயி கானரசின் கட்டுப்பாட்டைத் தைமூர் பெற்றதிலிருந்து தொடங்கின. 15ஆம் நூற்றாண்டின் ஆரம்பத்தில் தைமூரின் இறப்பின்போது இந்தப் படையெடுப்புகள் முடிவுக்கு வந்தன. தைமூரின் போர்கள் மற்றும் அவர் பொதுவாக எந்தப் போரிலும் தோற்கடிக்கப்படாத தன்மை ஆகிய காரணங்களால் அனைத்து காலத்திலும் மிகுந்த வெற்றிகரமான இராணுவத் தலைவர்களில் ஒருவராகத் தைமூர் கருதப்படுகிறார். இப்போர்களின் காரணமாக நடு ஆசியா, பாரசீகம், காக்கேசியா, லெவண்ட், மற்றும் தெற்காசியா மற்றும் கிழக்கு ஐரோப்பாவின் பகுதிகள் மீது தைமூர் ஆதிக்கம் செலுத்தினார். மேலும் குறுகிய காலத்திற்கு நீடித்திருந்த தைமூரியப் பேரரசையும் நிறுவினார். அறிஞர்களின் மதிப்பீட்டின்படி, தைமூரின் இராணுவப்படையெடுப்புகளால் 1.7 கோடி மக்கள் இறந்தனர். இது அந்நேரத்தில் உலகின் மொத்த மக்கள் தொகையில் 5% ஆகும்.  
சகதாயி கானரசைப் பிரதிநிதியாக ஆட்சி செய்து வந்த அமீர் உசைனைப் பல்கு யுத்தத்தில் தோற்கடித்த பிறகு தைமூர் மேற்கு சகதாயி கானரசின் (திரான்சாக்சியானா) கட்டுப்பாட்டைப் பெற்றார். ஆனால் செங்கிஸ் கானால் உருவாக்கப்பட்ட விதிகள் தைமூரைக் ககானாக விடாமல் தடுத்தன. ஏனெனில், தைமூர் செங்கிஸ் கானின் நேரடி வழித்தோன்றல் கிடையாது. பதிலாகத் தைமூர் ஒகோடி கானின் வழிவந்த சூர்கத்மிசை ஒரு கைப்பாவைக் கானாக் ஆட்சியில் அமர்த்தினார். இதற்குப் பிறகு தைமூர் அனைத்து திசைகளிலும் பெரும் இராணுவப் படையெடுப்புகளைத் தொடங்கினார். பெரும்பான்மையான மத்திய கிழக்கு மற்றும் நடு ஆசியாவைத் தனது கட்டுப்பாட்டிற்குள் கொண்டு வந்தார். இவர் ஒருபோதும் பேரரசன் அல்லது கலீபா என்ற பட்டத்தை பயன்படுத்தவில்லை. அமீர் என்ற பட்டத்தை மட்டுமே பயன்படுத்தினார்.  
தனது ஆட்சி மற்றும் இராணுவப் படையெடுப்புகளைப் சட்டப்படி முறையாக்குவதற்காக உசேனின் விதவையான சராய் முல்க் கனும் என்ற இளவரசியைத் தைமூர் திருமணம் செய்து கொண்டார். இந்த இளவரசி செங்கிஸ்கானின் நேரடி வழித்தோன்றல் ஆவார். இவ்வாறாகத் தைமூர் தன்னை தெமூர் குர்கான் என்று அழைத்துக் கொண்டார். இதன் பொருள் *மகா கானின் மாப்பிள்ளை* என்பதாகும். அதாவது செங்கிஸ் கானின் மாப்பிள்ளை. திரான்சாக்சியானா மற்றும் நடு ஆசியாவில் தைமூர் வெற்றிகொண்ட நிலப்பரப்புகள், மற்றும் அடிமை வம்சத்தவர்கள், உதுமானியப் பேரரசு, தில்லி சுல்தானகம் மற்றும் தங்க நாடோடிக் கூட்டம் ஆகியவற்றின் மீது இவர் பெற்ற கட்டுப்பாடு ஆகியவை இவரது இறப்புக்குப் பிறகு பலவீனமடைந்தன. இதற்குக் காரணம் இவரது மகன் மற்றும் பேரன் சாருக்கு மிர்சா மற்றும் கலீல் சுல்தான் இடையே நடைபெற்ற வாரிசுரிமைப் போர் ஆகும். எனினும், இந்தியத் துணைக்கண்டத்தில் தைமூரின் எள்ளுப் பேரனாகிய பாபர் நிறுவிய ஒரு தைமூரிய அரசானது முகலாயப் பேரரசு என்ற வடிவத்தில் 19ஆம் நூற்றாண்டின் நடுப்பகுதி வரை எஞ்சிப் பிழைத்திருந்தது.
# மாத்தூர் பூங்கா

**மாத்தூர் பூங்கா** (*Maaththoor MMDA Park*) என்பது தமிழ்நாடு, சென்னை மாத்தூர் எம்எம்டிஏ அருகே உள்ள நகர்ப்புற பூங்கா ஆகும்.
# மாத்தூர் பூங்கா

## வரலாறு

1990-களின் தொடக்கத்தில் மாத்தூர் கிராமத்தில் சென்னைப் பெருநகர் வளர்ச்சிக் குழுமம் வீட்டுவசதி குடியிருப்பினைத் தொடங்கியபோது, பூங்கா அமைக்கத் திட்டத்தில் நிலம் ஒதுக்கப்பட்டது. ஆனால் 2011 வரை, மாத்தூர் கிராம ஊராட்சி, பெருநகர சென்னை மாநகராட்சியுடன் இணைந்த பிறகு, பூங்காவுக்காக ஒதுக்கப்பட்ட இடம் குப்பைக் கிடங்காகத் தவறாகப் பயன்படுத்தப்பட்டது. 2011ஆம் ஆண்டு அக்டோபர் மாதம் பெருநகர சென்னை மாநகராட்சி, பூங்காவை உருவாக்குவதற்காக இந்த இடத்தினைச் சுத்தம் செய்து 2012 ஆம் ஆண்டின் இறுதியில் கட்டுமானப் பணிகளைத் தொடங்கியது. 2016ஆம் ஆண்டு செப்டம்பர் 21 அன்று தமிழ்நாடு முதலமைச்சர் ஜெ. ஜெயலலிதா காணொலி காட்சி மூலம் பூங்காவைத் திறந்து வைத்தார்.
# மாத்தூர் பூங்கா

## அமைவிடம்

மாத்தூர் பூங்கா, மாத்தூர் பேருந்து முனையம் அருகே, 2வது பிரதான சாலை மற்றும் 3வது குறுக்குத் தெரு சந்திப்பில் அமைந்துள்ளது.
# மாத்தூர் பூங்கா

## பூங்கா

இந்தப் பூங்கா 2.5 ஏக்கர் பரப்பளவில் அமைந்துள்ளது. பூங்காவில் சறுக்கு வளையம், விளையாட்டுப் பகுதி, தயார்ப்படுத்தும் பகுதியுடன் கூடிய விளையாட்டரங்கம், 8 வடிவ நடைபாதைகள், கூழாங்கல் நிறைந்த நடைபாதை, தியான மண்டபம் போன்றவை உள்ளன. இந்த பூங்கா சென்னையின் முதல் 10 பெரிய பூங்காக்களில் ஒன்றாகும். வட சென்னை பகுதியின் மிகப்பெரிய பூங்காவாகும்.
# மாத்தூர் பூங்கா

## அருகில் உள்ளன

- மாதவரம் தாவரவியல் பூங்கா
- மாத்தூர் ஏரி
- தமிழ்நாடு கால்நடை மருத்துவ அறிவியல் பல்கலைக்கழகம்
# மாத்தூர் பூங்கா

## மேலும் பார்க்கவும்

- சென்னை பூங்காக்கள்
# செபலோட்சு

***செபலோட்சு*** (*Cephalotes*) என்பது மரத்தில் வாழும் எறும்பு வகைகளில் ஒரு பேரினமாகும்., இது பொதுவாக **ஆமை எறும்புகள்** என்று அழைக்கப்படுகிறது. இவை அனைத்தும் சறுக்கும் எறும்புகளாகும். இவை "பாராசூட்" மற்றும் இவற்றின் வீழ்ச்சியைத் திசைதிருப்பும் திறன் கொண்டவை. இதனால் மரத்திலிருந்து தரையில் விழுவதை விட மரத்தின் தண்டு மீது தரையிறங்கும்.
# செபலோட்சு

## சூழலியல் சிறப்பும் வேலைக்கார எறும்பின் பரிணாமனமும்

இந்தப் பேரினத்தின் சமூக பரிணாமம் மற்றும் தழுவலின் மிக முக்கியமான அம்சங்களில் ஒன்று, சுற்றுச்சூழல் காரணிகளால் இவர்களின் சமூக அமைப்பு வடிவமைக்கப்பட்ட விதம் ஆகும். *செபலோட்சு ரோஹ்வேரி* சிற்றினத்தில் இது சிறப்பாக அமைந்துள்ளது. எறும்பு புற்றில் குழியிடம் கிடைப்பதன் விளைவாகப் படைவீரர் எறும்பின் வர்க்கம் உருவாகியுள்ளது.  
*செபலோட்டுகளுக்குள்* இருக்கும் எறும்புகள் தாங்கள் வாழும் மரங்களில் காணப்படும் பல செதுக்கப்பட்ட கூடு கட்டும் குழிகளைப் பயன்படுத்துவதால், இந்த கூடு கட்டும் துவாரங்களைப் பாதுகாப்பதற்காக உருவவியல் சிறப்பு வாய்ந்த வீரர்களின் குழு உருவாகியுள்ளது. இவை கூடுகளின் நுழைவாயில்களில் பிற உயிரினங்கள் நுழைவதைத் தடுக்க அவற்றின் தனித்துவமான தட்டு போன்ற தலைகளைப் பயன்படுத்துகின்றன. இதனடிப்படையில் கூடு துவாரங்களுக்கு ஒரு உயிர் கதவை உருவாக்குகின்றன.  
இசுகாட் பவல் மேற்கொண்ட ஆய்வு ஒன்றில், "ஒரு எறும்புத் தலையின் பகுதிக்கு நெருக்கமான நுழைவாயில்களைக் கொண்ட குழிவுகளின் சிறப்புப் பயன்பாடு, *செபலோட்சில்* உள்ள உருவவியல் மற்றும் நடத்தை சார்ந்த சிறப்புப் படைவீரர் தேர்வு" என்ற கருதுகோளைச் சோதித்தார். படைவீர எறும்பின் பரிணாம வளர்ச்சியின் நான்கு குணாதிசயங்களில் ஒன்றைக் குறிக்கும் நான்கு *செபலோட்சு* சிற்றினங்களுக்கிடையில் ஒப்பீட்டு ஆய்வுகள் செய்வதன் மூலம் இது குறித்து அறியப்பட்டது. *செபலோட்சு* ஆய்வுக்கு ஏற்றதாக இருந்தது, ஏனெனில் இது நான்கு நிலைகளில் பெரிய உருவவியல் பரிணாம வளர்ச்சியைக் காண்பிக்கும் தற்போதுள்ள உயிரினங்களைக் கொண்ட ஒரே பேரினமாகும்.  
சோதனைக்காக, காவல்கார எறும்புகளின் நிபுணத்துவத்தின் மிக உயர்ந்த நிலையைக் காட்டும் *செபலோட்சு* பேரினத்தின் ஒரு சிற்றினம் பயன்படுத்தப்பட்டது. தகவமைப்பு சாதி நிபுணத்துவம் தொடர்பான மூன்று முக்கிய கண்டுபிடிப்புகள் ஆதரிக்கப்பட்டன:  
1. இயற்கையில் காணப்படும் குறிப்பிட்ட கூடு வளத்தைப் பாதுகாப்பதில் சிறந்த வீரர்கள்.
1. கூட்டமைப்பில் குறிப்பிட்ட கூடுகளை மட்டுமே பயன்படுத்துகின்றன (கூடுகள் பல இருப்பினும்). இக்கூடுகள் காவல்கார எறும்புகளின் செயல்திறனை அதிகரிக்கும் கூடுகளாகத் தேர்வு செய்யப்படுகிறது
1. காவல் கார எறும்புகளின் செயல்திறன் மற்றும் வரம்புகள் கூட்டமைப்பின் பெருக்கத்தில் நேரடியாகவோ மறைமுகமாகவோ பாதிப்புகளை ஏற்படுத்துகிறது.  
இந்த ஆய்வுகளின் முடிவுகள், *செபலோட்சில்* உள்ள மிகவும் சிறப்பு வாய்ந்த *படைவீர எறும்புகளின் புறத்தோற்ற மாறுபாடு* கிடைக்கக்கூடிய கூடுகளின் குறுகிய துணைக்குழுவிற்குள் சூழலியல் நிபுணத்துவத்திற்குத் தழுவியதன் விளைவாகும் என்ற கருத்தை ஆதரிக்கிறது.
# செபலோட்சு

## மேலும் பார்க்கவும்

- *அபேந்தோசிலசு* எனும் நண்டு சிலந்தி பேரினமானது *செபலோட்சு* பேரினத்துடன் ஒப்பு போலிமைக் கொண்டுள்ளது.
# க. கோபால்சாமி

**க. கோபால்சாமி** (*K. Gopalsamy*) என்பவர் இந்திய அரசியல்வாதியும் தமிழ்நாடு சட்டமன்ற முன்னாள் உறுப்பினரும் ஆவார். பொறியியல் பட்டதாரியான இவர் அனைத்திந்திய அண்ணா திராவிட முன்னேற்றக் கழகத்தினைச் சார்ந்தவர். இவர் விருதுநகர் மாவட்டம்இராஜபாளையம் சட்டமன்றத் தொகுதியிலிருந்து 14வது தமிழ்நாடு சட்டமன்ற உறுப்பினராக அனைத்திந்திய அண்ணா திராவிட முன்னேற்றக் கழகத்தின் சார்பில் போட்டியிட்டுத் தேர்ந்தெடுக்கப்பட்டார்.  
2016ஆம் ஆண்டு நடைபெற்ற தேர்தலில் இத்தொகுதியில் ச. தங்கப்பாண்டியன் வெற்றிபெற்றார். இத்தேர்தலில் அதிமுக சார்பில் ஏஏஎஸ் சியாம் போட்டியிட்டார்.
# மங்கோலியாவில் பௌத்தம்

மங்கோலியாவில் பெரும்பான்மையானவர்களால் பின்பற்றப்படும் சமயம் **பௌத்தம்** ஆகும். 2010ஆம் ஆண்டு மங்கோலிய மக்கட்தொகைக் கணக்கெடுப்பின்படி, இச்சமயத்தை அங்கு 51.7% மக்கள் பின்பற்றுகின்றனர். **மங்கோலியாவில் பௌத்தம்** அதன் தற்போதைய தனிப் பண்புக் கூறுகளைத் திபெத்தியப் பௌத்தத்தின் கெளுக்கு மற்றும் கக்குயு பிரிவுகளில் இருந்து பெறுகிறது. எனினும் மங்கோலியப் பௌத்தம் தனித்துவமானதாகவும் உள்ளது. அதற்கெனத் தனிச்சிறப்புப் பண்புகளும் காணப்படுகின்றன.  
யுவான் அரசமரபுப் பேரரசர்கள் திபெத்தியப் பௌத்தத்திற்கு மாறியதிலிருந்து மங்கோலியாவில் பௌத்தம் ஆரம்பமானது. மங்கோலியப் பேரரசின் வீழ்ச்சிக்கு பிறகு மங்கோலியர்கள் ஷாமன் மதப் பாரம்பரியங்களுக்கு திரும்பினர். எனினும், 16 மற்றும் 17ஆம் நூற்றாண்டுகளில் பௌத்தம் மீண்டும் மங்கோலியாவில் வளர்ச்சியடந்தது.  
இருந்தார்.]]
ஒரு ஆலயத்தில் வழிபடும் மங்கோலியன்.]]
சிலை, கன்டன்தெக்சின்லன் துறவி மாடம். கட்டடத்தின் உட்புறமுள்ள உலகின் மிகப்பெரிய சிலை, உயரம் 26.5 மீ, 1996ல் மீண்டும் உருவாக்கப்பட்டது. (முதலில் 1913ல் உருவாக்கப்பட்டது, ஆனால் 1937ல் அழிக்கப்பட்டது) ]]
# ஊணாங்கொடி

**ஊணாங்கொடி** அல்லது **ஓணாங்கொடி** (*Ipomoea staphylina*) என்பது *கன்வால்வுலேசி* குடும்பத்தைச் சேர்ந்த ஒரு பூக்கும் தாவர இனமாகும். இது தேனீக்களால் மகரந்தச் சேர்க்கை செய்யப்படும் கொடி தாவரமாகும். இது புதர்கள், காடுகளின் ஓரங்கள், வேலிகள், சாலையோரங்களில் வளரக்கூடியது. இது இந்தியா இந்தோனேசியா, லாவோஸ், மலேசியா, மியான்மர், தாய்லாந்து ஆகிய நாடுகளில் பரவியுள்ளது. கால்நடைகள் இத்தாவரத்தின் இலைகளை உண்ணும். இந்தக் கொடி விறகு கட்டுவதற்கு கயிற்றாக பயன்படுகிறது. இது பொதுவாக நீர் ஆதாரங்களுக்கு அருகிலுள்ள பகுதிகளில் நன்கு வளரக்கூடியது.
# ஆப்கானித்தான் படையெடுப்புகள்

ஆப்கானித்தான் ஒரு மலைகள் நிறைந்த நிலம்சூழ் நாடு ஆகும். இது நடு மற்றும் தெற்காசியாவிற்கு நடுவில் அமைந்துள்ளது. மௌரியப் பேரரசு, அலெக்சாந்தரின் பண்டைய மாசிடோனிய பேரரசு, ஸீன் கலீபகம், செங்கிஸ் கானின் தலைமையிலான மங்கோலியப் பேரரசு, தைமூரின் தைமூரியப் பேரரசு, முகலாயப் பேரரசு, பல பாரசீகப் பேரரசுகள், பிரித்தானியப் பேரரசு, சோவியத் ஒன்றியம், மற்றும் கடைசியாக ஐக்கிய அமெரிக்கா மற்றும் அதன் கூட்டாளிகள் ஆகிய நாடுகள் ஆப்கானித்தான் மீது படையெடுத்துள்ளன.  
வரலாற்று ரீதியாக ஆப்கானித்தானை வெல்வதென்பது மேற்கில் இருந்து கைபர் கணவாய் வழியாக இந்தியா மீது படையெடுப்பதிலும் ஒரு முக்கியப் பங்காற்றியது.
# ஆப்கானித்தான் படையெடுப்புகள்

## வரலாறு

### மங்கோலியப் பேரரசு

குவாரசமியா மீதான மங்கோலியப் படையெடுப்பின் போது, இப்பகுதியைச் செங்கிஸ் கான் வடகிழக்கு திசையிலிருந்து தாக்கினர். பெரும் மங்கோலியப் பேரரசை உருவாக்கியதன் பல படையெடுப்புகளில் ஒன்றாக இது அமைந்தது. காபுல், காந்தாரம், ஜலாலாபாத் மற்றும் பிற நகரங்களில் இவரது இராணுவங்கள் பல்லாயிரக்கணக்கானோரைப் படுகொலை செய்தன. செங்கிஸ்கான் மங்கோலியாவிற்குத் திரும்பிய பிறகு, எல்மந்து பகுதியில் ஒரு கிளர்ச்சி ஏற்பட்டது. இக்கிளர்ச்சியைச் செங்கிஸ் கானின் மகனும் அடுத்த பெரிய கானுமாகிய ஒக்தாயி கான் இரக்கமின்றி ஒடுக்கினார். 1222ஆம் ஆண்டு, காசுனி மற்றும் எல்மாந்திலிருந்த அனைத்து ஆண்களும் கொல்லப்பட்டனர். பெண்கள் அடிமைப்படுத்தப்பட்டு விற்கப்பட்டனர். இதற்குப் பிறகு, தூரத்திலிருந்த தென்கிழக்குப் பகுதியைத் தவிர ஆப்கானித்தானின் மற்ற அனைத்துப் பகுதிகளும் மங்கோலிய ஆட்சியின் கீழ் ஈல்கானரசு அல்லது சகதாயி கானரசின் பகுதிகளாக இருந்தன.  
மங்கோலிய மற்றும் துருக்கியப் படையெடுப்பாளர்களின் வழித்தோன்றல்கள் எனக் கசாரா மக்கள் கருதப்படுகின்றனர். எனினும் இது விவாதத்திற்குரியதாக உள்ளது. ஏனெனில், கசாரா மக்களைப் பற்றிய முதல் குறிப்பானது 16ஆம் நூற்றாண்டில் பாபுரால் கொடுக்கப்பட்டது. தற்போதைய ஆப்கானித்தானின் சியாவைப் பினபற்றுபவர்களில் பெரும்பாலானவர்கள் கசாரா மக்களாக இருக்கின்றனர். மேலும் ஆப்கானித்தானின் பெரும்பாலான பகுதிகளுக்கு மங்கோலிய மற்றும் துருக்கியத் தலைவர்களின் பெயர்கள் சூட்டப்பட்டுள்ளன. காந்தகார் மாகாணத்தின் மயவந்து மாவட்டத்தில் உள்ள பாந்தி தைமூர் என்ற இடம். இதன் பொருள், "தைமூரின் வளாகம்" என்பதாகும். 21ஆம் நூற்றாண்டில் மேற்கு நாடுகளின் படையெடுப்புக் காலம் முழுவதும் தாலிபான்களிடமிருந்து எப்போதுமே கைப்பற்றப்படாத ஒரே மாவட்டம் இது மட்டும் தான். வர்தகு மாகாணத்தின் ஜாகடு மாவட்டம், சகதாயி கானரசுக்கு மதிப்பளிப்பதற்காக இவ்வாறு பெயரிடப்பட்டது. ஷா வாலி கோத்து மாவட்டத்தில் உள்ள வெச் படு கிராமம், இது படு கானுக்குப் பிறகு பெயரிடப்பட்டது.
உலங்கூர்தி மூலம் தொங்கவிட்டுத் தூக்கிச் செல்ல பாக்ராமில் தயார் செய்கின்றனர்.]]
# வாய்ப்பியனார்

**வாய்ப்பியனார்** யாப்பிலக்கணம் பாடிய புலவர்களில் ஒருவர். யாப்பருங்கலம் என்னும் நூலின் விருத்தியுரையில் இவரது பாடல்கள் மேற்கோள்களாகத் தரப்பட்டுள்ளன. இவரது நூல் **வாய்ப்பியம்**. இவரது நூற்பாக்களில் சில எடுத்துக்காட்டாகத் தரப்படுகின்றன.
# வாய்ப்பியனார்

## நூற்பா

பாலை குறிஞ்சி மருதம் செவ்வழி என  
நால்வகைப் **பண்ணா** நவின்றனர் புலவர்  
விளரி யாழோடு ஐந்தும் ஆகும்  
பண் சர்வாகப் பரந்தன எல்லாம்  
திண் **திறம்** என்ப திறன் அறிந்தோரே
# தொட்ட மாலூர்

**தொட்ட மாலூர்** (Mallur, Karnataka) என்பது இந்திய மாநிலமான, கர்நாடகத்தின், ராமநகரம் மாவட்டம், சென்னபட்டணம் வட்டத்தில் உள்ள ஒரு சிற்றூர் ஆகும். இந்த ஊரானது கண்வ ஆற்றின் கரையில் அமைந்துள்ளது. மேலும் இந்த ஊரானது 12 ஆம் நூற்றாண்டில் சோழப் பேரசு காலத்தில் கட்டப்பட்ட அப்ராமேயமய சுவாமி கோயில், அரவிந்தவள்ளி மற்றும் அம்பேகல்லு நவநீத கிருஷ்ணன் கோயில் போன்ற கோயில்களுக்கு புகழ்பெற்றது. இந்த ஊரானது பெங்களூர் மைசூர் மாநில நெடுஞ்சாலையில் பெங்களூரில் இருந்து தோராயமாக 60 கி.மீ தொலைவிலும் மைசூரில் இருந்து 80 கிலோமீட்டர் தொலைவிலும் அமைந்துள்ளது. இது சென்னபட்டணத்தில் இருந்து 3 கீ. மீ. தொலைவில் உள்ளது.  
அம்பேகலு நவநீத கிருஷ்ணரின் சிலை (கையில் வெண்ணெயுடன் தவழும் கிருஷ்ணர்), வடிவில் உள்ள ஒரே கிருஷ்ணர் உள்ள கோயில் இது என்று நம்பப்படுகிறது. த்வைத வேதாந்தத்தின் முக்கிய துறவியான வியாசராஜா (வியாசதீர்த்தர்) என்பவரால் இந்த சிலை நிறுவப்பட்டது எனப்படுகிறது. புகழ்பெற்ற கிருதி (இசையமைப்பு அல்லது பாடல்) "ஜகதோதரனா அடிசிடலே யசோதே" இந்த சிலையின் அழகைப் போற்றும் வகையில் கர்நாடக இசையின் மிக முக்கிய இசையமைப்பாளரான புரந்தரதாசரால் இயற்றப்பட்டது.  
போக்குவரத்து: பேருந்து மற்றும் தொடருந்து மூலம் சென்னபட்டணத்தை அடையலாம். சென்னப்பட்டணத்தில் இருந்து உள்ளூர் தானிகள் மற்றும் தனியார் வாகனங்கள் தொட்டமாலூருக்கு பயணிகளை ஏற்றிச் செல்கின்றன.
# தொட்ட மாலூர்

## வரலாறு

இந்த ஊர் கோயில் அதிட்டாத்தில் உள்ள 11ஆம் நூற்றாண்டு தமிழ்க் கல்வெட்டுகளில் இந்த ஊர் மழவூர் என்று குறிப்பிடப்பட்டுள்ளது. பின்னர் கன்னடத்தில் மால்லூர் என மருவியது. இங்குள்ள கோயிலானது அப்ரமேய விண்ணகர ஆழ்வர் என்றும் கல்வெட்டில் குறிக்கபட்டுள்ளது. அக்கோயில் தற்போது அப்ராமேயமய சுவாமி கோயில் என அழைக்கப்படுகிறது. இக்கோயில் 11ஆம் நூற்றாண்டில் சோழப் பேரரச்சின் தளபதியான அப்ரமேயரால் கட்டப்பட்டது என்பது வரலாறு. அதனாலேயே இக்கோயில் அப்ரமேயரின் பெயரால் அழைக்கப்படுகிறது. இக்கோயிலின் சிறப்பு அம்சமாக சோழர்களின் சின்னமான புலி சின்னமும் இக்கோயிலில் பொறிக்கப்பட்டுள்ளது. தஞ்சாவூரில் உள்ள பெருவுடையார் கோயிலைப் போன்று ஆழமான அஸ்திவாரம் இல்லாமல் இந்த மணலில் அப்ரமேய சுவாமி கோயில் கட்டப்பட்டுள்ளதாக செவிவழிக் கதைகள் கூறுகின்றன கூறுகின்றன.
# தொட்ட மாலூர்

## நிலவியல்

தொட்ட மாலூர் இல் அமைந்துள்ளது. இது கடல்மட்டத்தில் இருந்து சராசரியாக 739 மீட்டர் (2424 அடி) உயரத்தில் உள்ளது.
# தொட்ட மாலூர்

## விழாக்கள்

இராமபிரமேய சுவாமியின் பெருந்தேரோட்ட விழா ஆண்டுதோறும் ஏப்ரல்/மே மாதங்களில் நடைபெறும்.
# அகப்புறம், புறப்புறம்

தமிழ் இலக்கியங்களில் கண்ட செய்திகள் இலக்கண நூல்கள் அகம், புறம் என்று இரண்டாகப் பகுத்துக்கொண்டுள்ளன. அவற்றுள் அகத்திணையில் உள்ள துறைகளில் சிலவற்றை **அகப்புறம்** என்றும், புறத்திணையில் உள்ள செய்திகளில் சிலவற்றைப் **புறப்புறம்** என்றும் பாகுபடுத்திக் காண்கின்றன.
# அகப்புறம், புறப்புறம்

## அகப்புறம்

கைக்கிளை, பெருந்திணை இரண்டும் அன்பொடு புணர்ந்த ஐந்திணையாக இல்லாமல் ஒருதலைக் காமமாகவும், பொருந்தாக் காமமாகவும் இருப்பதால் இவற்றை அகப்புறம் என்றனர். வீரசோழியம் என்னும் நூலின் உரையில் உள்ள கலிவெண்பாவாலான மேற்கோள் பாடல் ஒன்று அகப்புறம் 10 வகைப்படும் என்று கூறுகிறது.
1. காந்தள் என்னும் மடலேறுதல்
1. காமம் மிகுதியால் வெறியாடும் வள்ளி
1. காதலனுடன் சுரத்தில் நடக்கும்போது வருந்துதல்
1. சுரத்தில் தலைமகன் போரிட்டு மாண்டபோது தலைமகள் அடையும் கவலை
1. போர்ப்பாசறையில் இருக்கும்போது தன் மனைவியை விரும்பல்
1. கணவன் பாசறையில் இருக்கும் காலத்தில் மனைவி அவனை விரும்பல்
1. இளம் மனைவியை விட்டுவிட்டுக் கணவன் துறவு மேற்கொள்ளல்
1. இப்படித் துறந்த தலைமகனை ஊர்மக்கள் பழி தூற்றல்
1. துறவு பூண்டு தாபத நிலை மேற்கொண்ட தலைமகனை விட்டுவிட்டு மனைவி நீங்கல்
1. துறவு காலத்தில் தாபதன் தன் மனைவியை விரும்புதல்
# அகப்புறம், புறப்புறம்

## புறப்புறம்

தொல்காப்பிய அகத்தியம் உடையார்
வாய்ப்பியனார்
என்னும் இலக்கண நூலார் இருவர் வாகைத்திணை, பாடாண் திணை, பொதுவியல் படலம் மூன்றும் புறப்புறத் திணைகள் என்று கூறுகின்றனர்.
# வார்ப்புரு:Performance key

**| '''குறிப்பு'''**  
| **வெ** | &nbsp;தோ&nbsp; | அ.இ | கா.இ | #R | RR | Q# | DNQ | A | NH | } |
| --- | --- | --- | --- | --- | --- | --- | --- | --- | --- | --- |
(வெ) வெற்றியாளர்; (இ) இறுதிப்போட்டியாளர்; (அ.இ) அரையிறுதிப் போட்டியாளர்; (கா.இ) காலிறுதிப் போட்டியாளர்; (#R) சுற்றுகள் 4, 3, 2, 1; (RR) சுற்று-ராபின் நிலை; (Q#) தகுதிச் சுற்று; (DNQ) தகுதி பெறவில்லை; (A) போட்டியில் இருந்து விலகல்; (NH) not held; (SR) strike rate (events won / competed); (W–L) win–loss record.
<noinclude>
</noinclude>
# இலேனா ரிபாக்கினா

**இலேனா அந்திரேய்வ்னா ரிபாக்கினா** (*Elena Andreyevna Rybakina*, பிறப்பு: 17 சூன் 1999) உருசிய-கசக்கஸ்தான் தொழில்-முறை டென்னிசு வீராங்கனை ஆவார். இவர் 2022 விம்பிள்டன் பெண்கள் தனிப்பிரிவில் வெற்றி பெற்றார். டென்னிசு பெருவெற்றித் தொடர் போட்டி ஒன்றில் வெற்றி பெற்ற முதலாவது கசக்சுத்தானியர் இவர் ஆவார். அத்துடன் உலகின் முதல் 15 இற்கு வந்த முதலாவது கசக்சுத்தானியரும் ஆவார். இவர் தற்போது கசக்சுத்தானின் 1-வது நிலையில் உள்ள பெண்கள் தென்னிசு வீரர் ஆவார். இவர் உருசியாவில் பிறந்தவர், பின்னர் 2018 முதல் கசக்சுத்தானியக் குடியுரிமை பெற்றுள்ளார்.
# இலேனா ரிபாக்கினா

## தரவுகள்

### பெருவெற்றித் தொடர்கள்

#### தனிப் பிரிவுகள்

| style=text-align:ஆத்திரேலியத் திறந்த சுற்று | A | Q1 | 3R | 2R | 2R | 0 / 3 | 4–3 |
| --- | --- | --- | --- | --- | --- | --- | --- |
| style=text-align:பிரெஞ்சு ஓப்பன் | A | 1R | 2R | QF | 3R | 0 / 4 | 7–4 |
| style=text-align:விம்பிள்டன் | A | Q3 | NH | 4R | **வெ** | 1 / 2 | 10–1 |
| style=text-align:அமெரிக்க திறந்த சுற்று | Q2 | 1R | 2R | 3R | 0 / 3 | 3–3 |  |
| **புள்ளிவிபரங்கள்** |  |  |  |  |  |  |  |
# இலேனா ரிபாக்கினா

## தரவுகள்

### பெருவெற்றித் தொடர்கள்

#### இரட்டையர்

| style=text-align:ஆத்திரேலியத் திறந்த சுற்று | A | 2R | 1R | A | 0 / 2 | 1–2 |
| --- | --- | --- | --- | --- | --- | --- |
| style=text-align:பிரெஞ்சு ஓப்பன் | A | 1R | QF | 1R | 0 / 3 | 3–3 |
| style=text-align:விம்பிள்டன் | A | NH | 1R | A | 0 / 1 | 0–1 |
| style=text-align:அமெரிக்க திறந்த சுற்று | 1R | A | A | 0 / 1 | 0–1 |  |
<small>**குறிப்பு**: ரிபாக்கினா 2018 சூன் மாதத்தில் உருசியாவிலிருந்து கசக்சுத்தானுக்கு தனது குடியுரிமையை மாற்றினார்.கூட்டமைப்புகளை மாற்றினார்.</small>
# இலேனா ரிபாக்கினா

## தரவுகள்

### பெருவற்றித் தொடர் இறுதிகள்

#### தனிநபர்: 1 (1 பதக்கம்)

| முடிவு | ஆண்டு | தொடர் | தரை | எதிராளி | புள்ளிகள் |
| --- | --- | --- | --- | --- | --- |
# செஜாரா மெலாயு

**செஜாரா மெலாயு** (மலாய்: *Sejarah Melayu*; ஆங்கிலம்: *Malay Anals*; ஜாவி: سجاره ملايو) என்பது மலாய் இலக்கிய வரலாற்றுப் படைப்புகளில் மிக முக்கியமான படைப்பாகும். இதன் அசல் பெயர் (மலாய்: *Sulalatus Salatin*; ஆங்கிலம்: *Genealogy of Kings*).  
இந்த இலக்கியப் படைப்பு ஏழு வகையான பதிப்புகளில் பதிப்பாகி உள்ளது. மாபெரும் கடல்சார் சாம்ராச்சியமான மலாக்கா சுல்தானகத்தின் (*Malacca Sultanate*) தோற்றம், பரிணாமம் மற்றும் மறைவு பற்றிய வரலாற்றைத் தொகுத்து வழங்கும் ஓர் இலக்கியப் படைப்பாகும்.  
15-ஆம்; 16-ஆம் நூற்றாண்டுகளுக்கு இடைப்பட்ட காலத்தில் இயற்றப்பட்ட இந்தப் படைப்பு, மலாய் மொழியின் சிறந்த இலக்கிய வரலாற்றுப் படைப்புகளில் ஒன்றாகக் கருதப் படுகிறது. இதுவரையிலும் மலாய் மொழியில் எழுதப்பட்ட சிறந்த இலக்கியப் படைப்புகளில் செஜாரா மெலாயு காப்பியம் தலைசிறந்து விளங்குகிறது.
# செஜாரா மெலாயு

## பொது

மலாக்கா ஆட்சியாளர்களின் இறையாண்மை மகத்துவங்கள்; அவர்களின் நீதிமன்ற மேலாண்மைச் சிறப்புகள்; இவற்றை வலியுறுத்தும் தொகுப்பாகத் தான் செஜாரா மெலாயு தொடக்கப்பட்டது. எனினும் காலப் போக்கில் அதன் பதிவுகள் பல்வேறான வரலாற்று நிகழ்வுகளையும் இணைத்துக் கொண்டன.  
தொடக்கக் காலத்தில், வரலாற்று புகழ் மலாக்காவின் விரைவான எழுச்சி; அதன் ஆட்சியாளர்களின் மேன்மை ஆகியவற்றில் செஜாரா மெலாயு கூடுதலாகக் கவனம் செலுத்தி வந்து உள்ளது. பொருளாதார வளப்பத்தை நோக்கிய மலாக்காவின் முன்னேற்றங்கள்; அதன் கடல் வர்த்தகத்தின் முக்கியத்துவங்கள்; அதிகார எதிர்நீச்சல்கள் போன்றவை மிக அழகாகப் பதிவு செய்யப்பட்டு வந்தன.
# செஜாரா மெலாயு

## பொது

### மலாக்கா ஆட்சியாளர்கள் வரலாறு

தீபகற்ப மலேசியா சார்ந்த கதைகள்; மற்றும் நிகழ்வுகளின் தொகுப்பாக ம்ட்டும் அல்லாமல், செஜாரா மெலாயு என்பது உண்மையில் ஆட்சியாளர்களைப் பற்றிய கதைகளின் தொகுப்பு என்று சில அறிஞர்கள் வாதிடுகின்றனர்.  
மலாய் நாட்டு ராஜாக்கள் மட்டும் அல்ல; தென்னிந்தியா, சீனா, இந்தோசீனா, சயாம், ஜாவா நாட்டு அரசர்களின் கதைகளும் செஜாரா மெலாயுவில் பதிவு செய்யப்பட்டு உள்ளன.
# செஜாரா மெலாயு

## சிங்கப்பூர் வரலாறு

சிங்கப்பூர் நாட்டைப் பொறுத்த வரையில், செஜாரா மெலாயு மிக மிக முக்கியத்துவம் வாய்ந்தது. ஏனெனில் சிங்கப்பூர் அதன் பெயரை எவ்வாறு பெற்றது எனும் கதையைச் செஜாரா மெலாயு தெளிவாகச் சொல்கிறது. துமாசிக் பற்றியும் விவரித்துச் சொல்கிறது.  
இப்போதைக்கு நடைமுறைப் பயன்பாட்டில் உள்ள சிங்கப்பூர் புராணங்களின் சில அசல் கதைகள் செஜாரா மெலாயுவிலும் காணப் படுகின்றன. அவற்றில் ஒரு கதை; **நீல உத்தமன்** *(Nila Utama)* கதை. சிங்கப்பூருக்கு சிங்கபுரா (சிங்க நகரம்) என்று பெயர் வந்த கதை. நீல உத்தமனும் அவரின் உதவியாளர்களும் துமாசிக் *(Temasek)* தீவில் கால் பதித்த போது, சிங்கம் அல்லது சிங்கத்தைப் போன்ற ஒரு விலங்கைப் பார்த்தார்கள் என்று செஜாரா மெலாயு பதிவு செய்து உள்ளது.  
செஜாரா மெலாயுவின் கையெழுத்துப் பிரதிகள் 30-க்கும் மேற்பட்டவை உள்ளன. அவை இப்போது பல்வேறு உலக நூலகங்களில் பாதுகாக்கப் படுகின்றன. 2001-ஆம் ஆண்டில், ஐக்கிய நாடுகளின் கல்வி, அறிவியல் மற்றும் கலாசார அமைப்பின் யுனெஸ்கோ உலகப் பதிவேட்டில் செஜாரா மெலாயு பட்டியலிடப்பட்டது.
# செஜாரா மெலாயு

## டச்சு அறிஞர் ரூல்விங்க்

செஜாரா மெலாயு காப்பியம் தன் வளர்ச்சிப் படிகளில் பல நிலைகளைக் கடந்து வந்து இருக்கலாம் என்று டச்சு நாட்டு அறிஞர் **ரூல்விங்க்** *(R. Roolvink)* நம்புகிறார்.  
வெவ்வேறு எழுத்தாளர்கள், வெவ்வேறு மொழி பெயர்ப்பாளர்கள், மற்றும் வெவ்வேறு நகல் எழுதுபவர்கள்; வெவ்வேறு காலங்களில் செஜாரா மெலாயுவை உருவாக்கி இருப்பதால், குறைந்தபட்சம் ஏழு பதிப்புகள் உருவாகி இருக்கின்றன என்று அறிஞர் ரூல்விங்க் கருத்து கூறுகிறார்.
# செஜாரா மெலாயு

## டச்சு அறிஞர் ரூல்விங்க்

### திருத்தங்கள் அல்லது மாற்றங்கள்

இருந்தாலும்கூட, இன்று பொதுவாக ஏற்றுக் கொள்ளப்பட்ட ஒரு கருத்து உள்ளது. ஜொகூர் சுல்தானகத்தின் முதல்வராக இருந்த **துன் ஸ்ரீ லானாங்** *(Tun Sri Lanang)* அவர்களால், செஜாரா மெலாயு எழுதப்பட்டு இருக்கலாம் அல்லது குறைந்த பட்ச அளவிற்குத் திருத்தப்பட்டு இருக்கலாம்.  
அந்தத் திருத்தங்கள் அல்லது மாற்றங்கள் 1614 பிப்ரவரி தொடங்கி 1615 ஜனவரி மாதங்களின் இடைவெளியில் நடைபெற்று இருக்கலாம். இந்தக் கருத்து இப்போது பொதுவாக ஏற்றுக் கொள்ளப்படும் கருத்தாகும்.
# செஜாரா மெலாயு

## டச்சு அறிஞர் ரூல்விங்க்

### 1638--ஆம் ஆண்டு பதிப்பு

அந்தப் பகுதியில் காணப்படும் சான்றுகளையும் அடிப்படையாகக் கொள்ளலாம். புசுடானசு சலாட்டின் பதிவு *(Garden of Sultans);* 1638--ஆம் ஆண்டில் இருந்து 1641-ஆம் ஆண்டு, கால இடைவெளியில் பதிக்கப்பட்டது.  
செஜாரா மெலாயுவின் உரை வரலாற்றை அடையாளம் காண்பதில் அறிஞர்கள் பலர் பல்வேறான சிக்கல்களை எதிர்கொண்டனர். அந்தச் சிக்கல்களில் முக்கியமானது; செஜாரா மெலாயுவின் உரை ஆசிரியர்களின் பெயர்கள் தெரியாதது. பல உரைகளில் அந்த உரைகளை எழுதியவர்கள் யார் என்பதும் தெரியாமல் உள்ளது.
# வாழப்பள்ளி செப்பேடு

பெருவுடையார் கோவிலில் சேரமான் பெருமாள் நாயனாரின் உருவம்]]
**வாழப்பள்ளி செப்பேடு** (*Vazhappally copper plate*, கி.பி. 882/83 கி.பி. ) என்பது தென்னிந்தியாவின் கேரள மாநிலத்தில் உள்ள வாழப்பள்ளியில் கிடைத்த செப்பேடாகும். இது மலையாள மொழியில் எழுதப்பட்ட செப்பேடு என கேரள அறிஞர்கள் கூறுகின்றனர். அண்மைய ஆய்வின்படி இதன் காலம் கி. பி 882/83 என்று தெரியவருகிறது.  
ஒரே செப்பேட்டின் இரு பக்கங்களிலும் (பக்கத்துக்கு ஐந்து வரிகளுடன்) சில கிரந்த எழுத்துக்களுடன் வட்டெழுத்து வடிவத்தில் மலையாளத்தின் ஆரம்ப வடிவத்தில் பொறிக்கப்பட்டுள்ளது எனப்படுகிறது. செப்பேட்டின் உள்ளடக்கம் முழுமையற்றதாக உள்ளது. இந்த செபேடு சங்கனாச்சேரிக்கு அருகில் உள்ள தலமணா இல்லத்தில் இருந்து வி. சினிவாச சாஸ்திரி என்பவரால் கண்டுபிடிக்கப்பட்டது. இந்த செப்பேடு திருவல்லா மூவிடத்து மடத்திற்கு சொந்தமானது.  
- இராஜசேகர மன்னன் "ஸ்ரீ, ராஜா ராஜாதிராஜ, பரமேஸ்வர பட்டாரக, ராஜசேகர தேவர்" மற்றும் "பெருமாள் அடிகள்" என்று விவரிக்கப்படுகிறார்.
- திருவாட்டுவாய் பதினெட்டு நாட்டாரும் வாழைப்பள்ளி ஊராரும் கூடி மன்னர் ராஜசேகரன் முன்னிலையில் திருவட்டுவாய் கோயிலில் நாள் வழிபாட்டிற்கு நிலம் வழங்குவது தொடர்பாக கோயில் குழுவினரின் முடிவு குறித்து செப்பேடு விவரிக்கிறது.
- கோயிலில் நாள் வழிபாட்டுக்கு இடையூறு செய்பவர்களுக்கு தண்டம் விதிக்கப்பட்டுள்ளது.  
சேர பெருமாள் மன்னன் இராஜசேகரன் பொதுவாக சைவ ( நாயன்மார் ) புலவர்-பாடகர் சேரமான் பெருமாள் நாயனாருடன் இணைத்து அறிஞர்களால் அடையாளம் காணப்படுகிறார்.
# வாழப்பள்ளி செப்பேடு

## பொருள்

"வாழப்பள்ளி முருகன் கோவிலில் நித்ய நிதானம் சரியாக தொடரவில்லை என்றால், சேர பேரரசர் குலசேகர ராஜசேகரப் பெருமான் இதற்குக் காரணமானவர்களுக்கு தண்டம் விதித்து தண்டிப்பார்"
# விலங்குகளின் பொருள் மதிப்பு

, அர்ஜென்டினா, 2009]]
**விலங்குகளின் பொருள் மதிப்பு** அல்லது **விலங்குகளின் பண்ட மதிப்பு** என்பது பெரும்பாலும் மனிதரல்லா விலங்குகளை (குறிப்பாக பண்ணை விலங்குகள், பொதி விலங்குகள் மற்றும் மனித கேளிக்கைகளுக்கு ஆட்படுத்தப்படும் விலங்குகள் ஆகியவற்றை) மனிதர்கள் தங்கள் உடமைகளாகவும் வர்த்தகப் பண்டங்களாகவும் பயன்படுத்திக் கொள்ள அனுமதிக்கும் சட்டப்பூர்வ நிலைபாடு ஆகும். ஐக்கிய அமெரிக்காவில் சுதந்திரமாக சுற்றித் திரியும் காட்டு விலங்குகள் பெரும்பாலும் அரசின் உடமைகளாகக் கருதப்படுகின்றன; அவை கைப்பற்றப்பட்டால் மட்டுமே கைப்பற்றிய அந்நபரின் தனிப்பட்ட சொத்தாக உரிமை கோர முடியும்.  
பண்டங்களாகக் கருதப்படும் விலங்குகள் வாங்கப்பட்டும், விற்கப்பட்டும், கொடுக்கப்பட்டும், உயிலாக எழுதப்பட்டும், கொல்லப்பட்டும், பண்ட உற்பத்திக்கான மூலப்பொருட்களாகக் கொள்ளப்பட்டும் பயன்படுத்தப்படுகின்றன. குறிப்பாக இறைச்சி, முட்டை, பால், உரோமம், கம்பளி, தோல், விலங்குக் குட்டிகள் போன்றவற்றை உற்பத்தி செய்ய விலங்குகள் மூலப்பொருட்களாகப் பயன்படுத்தப்படுகின்றன. ஒரு விலங்கின் பரிவர்த்தனை மதிப்பு அவ்விலங்கின் வாழ்க்கைத் தரத்தைப் பொறுத்தது அல்ல என்பதால் பரிவர்த்தனைச் செயற்பாடுகளுக்காக வேண்டி விலங்குகள் மனிதர்களால் பலவகையிலும் துன்புறுத்தப்படுகின்றன.  
கால்நடைகளின் பண்ட மதிப்பினை ஏலக் கூடங்களிலும் விற்பனைக் கூடங்களிலும் கண்கூடாகப் பார்க்கலாம். இதுபோன்ற இடங்களில் அவ்விலங்குகள் பட்டைக்குறி (பார்கோடு) குறியீடுகளால் குறியிடப்பட்டு அவற்றின் வயது, எடை, பாலினம், இனப்பெருக்க வரலாறு ஆகியவற்றின் அடிப்படையில் வர்த்தகப் பொருட்களாக மாற்றப்படுகின்றன.
விலங்குகளை மனிதர்கள் பண்டங்களாகப் பார்க்கப்படுவதென்பது விலங்கினவாதத்தின் வெளிப்பாடு என்று ஆராய்ச்சியாளர்கள் இனம் காண்கின்றனர். இருபதாம் நூற்றாண்டின் நனிசைவ இயக்கமும் விலங்குரிமை இயக்கமும், குறிப்பாக ஒழிப்புவாத அணுகுமுறை வாயிலாக, விலங்குகளின் பண்ட அந்தஸ்தினை நிரந்தரமாகக் களைய அறைகூவல் விடுக்கின்றன.
# விலங்குகளின் பொருள் மதிப்பு

## வரலாறும் சட்டமும்

மனிதர்களால் உடமையாக்கிக் கொள்ளும் போது விலங்குகள் தனிநபர் சொத்துக்களாக வகைப்படுத்தப்படுகின்றன. குறிப்பாகச் சொல்ல வேண்டுமாயின், அவை நிலம் உள்ளிட்ட அசையா சொத்துக்களோடு இணைக்கப்படாமல் அசையும் சொத்தாகக் கருதப்படுகின்றன. கால்நடை என்ற சொல்லுக்கு இணையான பிரெஞ்சு சொல்லான செப்டெல் என்பதும் பழைய பிரெஞ்சுச் சொல்லான சாட்டல் என்பதும் "தனிப்பட்ட சொத்து" என்று பொருட்படுகின்றன.  
வரலாற்றில் மனிதர்களுக்கும் விலங்குகளுக்கும் இடையிலான உறவு எப்போதும் ஆதிக்கம் அல்லது கட்டுப்பாட்டின் அடிப்படையிலும் வளர்க்கப்படும்போது விலங்குகள் வளர்ப்பவரின் உடமைகளாகின்றன என்ற சிந்தனையின் அடிப்படையிலும் தான் வெளிப்படுத்தப்பட்டு வந்திருக்கிறது என்று வரலாற்றாசிரியர் ஜாய்ஸ் ஈ. சாலிஸ்பரி எழுதுகிறார். காட்டில் வாழும் விலங்குகளைக் கடவுள் கட்டுப்படுத்துகிறார் என்றும் மற்ற விலங்குகளை மனித சமூகம் கட்டுப்படுத்துகிறது என்றும் புனித அம்ப்ரோஸ் (பொ.ஊ. 340–397) கருதுவதை மேலும் அவர் சுட்டிக்காட்டுகிறார். செவில்லைச் சேர்ந்த ஐசிடோர் (பொ.ஊ. 560–636), தாமஸ் அக்வினாஸ் (பொ.ஊ. 1225–1274) உள்ளிட்டோர் விலங்குகளை "கால்நடை" (வளர்ப்பு விலங்குகள்) என்றும் "மிருகங்கள்" (காட்டு விலங்குகள்) என்றும் வேறுபடுத்தினர்.  
*கமெண்டரிஸ் ஆன் தி லாஸ் ஆவ் இங்லாண்டு* ("இங்கிலாந்தின் சட்டங்கள் பற்றிய உரைகள்") (1765–1769) என்ற தனது நூலில் வில்லியம் பிளாக்ஸ்டோன் (1723–1780) என்ற ஆங்கில சட்ட அறிஞர் வளர்ப்பு விலங்குகளைப் பற்றி கீழ்க்கண்டவாறு எழுதுகிறார்:  
காட்டு விலங்குகள் அனைவருக்கும் பொதுவானவை அல்லது அரசுக்குச் சொந்தமானவை என்றும், பிடிக்கப்பட்டால் மட்டுமே அவை தனிப்பட்ட சொத்தாக மாறக்கூடியவை என்றும் கூறும் கருத்தாக்கமானது "பெரே நேச்சுரே" ("ferae naturae") எனப்படும் "காட்டுவாழ்" கோட்பாடு என்று அறியப்படுகிறது. காட்டுவாழ் விலங்குகள் "சொத்துக்கான பொருட்களே அல்ல" என்றும் "அவ்வாறு இல்லாத பட்சத்தில் அவை நமது மற்ற பிரிவின் கீழ், அதாவது தகுதியான, வரையறுக்கப்பட்ட, அல்லது சிறப்புச் சொத்து என்ற வகையில், வரும்" என்றும் பிளாக்ஸ்டோன் கருதுகிறார். "இவ்வாறான விலங்குகள் அவற்றின் இயல்பில் நிரந்தரமாக இல்லாது சில சமயங்களில் வாழ முடிந்தும் சில சமயங்களில் வாழ முடியாமலும் போக நேரிடலாம்" என்று அவர் மேலும் உரைக்கிறார்.
# விலங்குகளின் பொருள் மதிப்பு

## விலங்குளைப் பண்டமாக்கல்

விலங்குகளை பண்டமாக்கல் என்பது பண்டமாக்கலின் மிகவும் ஆரம்ப வடிவங்களில் ஒன்றாகும். விலங்குகளை மனிதன் வளர்க்கத் தொடங்கிய காலத்திலிருந்து விலங்குப் பண்டமாக்கலை அறிய முடிகிறது. இது விலங்குகளை உணவுக்காகவும், மருந்துக்காகவும், ஒய்யார மற்றும் அழகுசாதனப் பொருட்களுக்காகவும், அறிவியல் மற்றும் மருத்துவ ஆராய்ச்சிகளுக்காகவும், சுமைதாங்குதல் உள்ளிட்ட இன்னபிற உழைப்புக்காகவும், போக்குவரத்துக்காகவும், பொழுதுபோக்குக்காகவும், வனவிலங்கு வர்த்தகத்திற்காகவும், செல்லப்பிராணி வளர்ப்புக்காகவும் என விலங்கடிமைத்தனத்தின் அனைத்து வடிவங்களையும் உள்ளடக்கியதாகும். உணவுக்காக மனிதரல்லா விலங்குகளைப் பண்டமாக்கல் என்பது மனிதர்கள், விலங்குகள், சுற்றுச்சூழல் ஆகியவற்றின் நலனைக் காட்டிலும் "ஏகபோக சார்பு நிதி நலன்களுக்கு" முன்னுரிமை அளிக்கும் முதலாளித்துவ அமைப்புகளுடன் நேரடியாகத் தொடர்புடையது என்று அறிஞர்கள் கூறுகின்றனர். ஒவ்வொரு ஆண்டும் 200 பில்லியனுக்கும் அதிகமான நிலவாழ் விலங்குகளும் நீர்வாழ் விலங்குகளும் மனித நுகர்வுக்காகக் கொல்லப்படுகின்றன. அறிவியல் அறிஞர்களும் விலங்குரிமை ஆர்வலர்கள் இச்செயலை "விலங்கு இனப்படுகொலை" (animal holocaust) என்று அழைக்கின்றனர். தானியங்களை மனித நுகர்வுக்கு நேரடியாகப் பயன்படுத்துவதை விட்டு அவற்றை விலங்குகளுக்கு ஊட்டி அவற்றைக் கொழுக்கவைத்து பின்னர் அவற்றிலிருந்து இறைச்சி உற்பத்தி செய்யப்படும் செயலானது நிலம் மற்றும் பிற வளங்களை மாபெரும் அளவில் விரயமாக்குவதே உலகெங்கிலும் ஊட்டச்சத்து குறைபாடு, பஞ்சம், பட்டினிச்சாவு ஆகியவற்றுக்கு முக்கிய காரணமாக அமைகிறது. இவ்வாறு மனிதன் விலங்குகளோடு கொண்ட உறவின் தன்மையைப் பொறுத்து விலங்குகளின் "பண்டத்" தன்மை மாறுபடுவதைக் குறிக்கும் வகையில் சமூகவியலாளர் ரோடா வில்கி இவ்விலங்குகளை "உணர்திறன் கொண்ட பண்டம்" என்று வர்ணிக்கிறார். புவியியலாளர்களான ரோஸ்மேரி-கிளேர் கொலார்ட், ஜெசிகா டெம்ப்சே ஆகியோர் இதையே "உயிருள்ள பண்டங்கள்" என்ற சொல்லையிட்டு விவரிக்கின்றனர்.  
விலங்குகள் மீதான பொதுமக்களின் பொது அக்கறையின் காரணமாக 1990-களில் இருந்து விலங்கு நலனே பண்டமயமாக்கப்பட்டுள்ளது என்று அரசியல் அறிஞர் சாமி டோர்சோனென் உரைக்கிறார். "அறிவியல் ரீதியில் சான்றளிக்கப்பட்ட இந்த நலன் பொருட்கள் பண்டகச் சங்கிலியின் பல்வேறு முனைகளிலும் உற்பத்தி செய்யப்படுபவையாகவும் விற்கப்படுபவையாகவும் உள்ளன" என்றும் "மற்ற பொருட்களைப் போலவே இவையும் போட்டிக்கு உட்பட்டது" என்றும் அவர் கூறுகிறார்.  
விலங்குத் தொழிற்கூட்டின் தாக்கங்களில் முதன்மையான ஒன்று மனிதரல்லா விலங்குகளைப் பண்டமாக்கல் (அதாவது, வெறும் பயன்பாட்டுப் பொருளாகக் கருதுதல்) ஆகும். மனிதனின் உணவு அமைப்பில் விலங்குகளைப் பண்டமாக்கல் என்பது மனித, விலங்கு, மற்றும் சுற்றுச்சூழலின் நலனுக்கு எதிராக தனது "ஏகபோகத் தனியுரிமை கொண்ட பொருளாதார நோக்கை" மட்டுமே முன்னிறுத்திச் செயல்படும் முதலாளித்துவ அமைப்புகளுடன் நேரடியாகத் தொடர்புடையது என்ற பார்பரா நோஸ்கேயின் கூற்றை *எஜுகேஷன் ஃபார் டோட்டல் லிபரேஷன்* என்ற தனது நூலில் மேனகா ரெப்கா சுட்டுகிறார். இதே கருத்தை ரிச்சர்ட் ட்வைன் "விலங்குப் பொருட்களின் நுகர்வை ஒரு இன்பமளிக்கும் விஷயமாகச் சித்தரிக்கும் வகையில் அதைச் சுவைகூட்டி விளம்பரப்படுத்துவதில் செல்வாக்கு மிக்க வணிக வல்லமைப்புகள் தனித்த ஆர்வம் காட்டுகின்றன" என்று வழிமொழிகிறார்.
# தொல்காப்பிய அகத்தியம் உடையார்

அகத்தியர், தொல்காப்பியர் ஆகியோர் தமிழுக்கு இலக்கணம் செய்த புலவர்கள். இவர்களைப் போலவே **தொல்காப்பிய அகத்தியம் உடையார்** என்னும் புலவரும் இலக்கணம் செய்தவர். யாப்பருங்கலம் நூலின் விருத்தியுரை இவரைக் குறிப்பிட்டு இவரது நூற்பா ஒன்றனை மேம்கோளாகக் காட்டுகிறது.  
:வாகை பாடாண் பொதுவியல் திணை எனப்
:கோகிய மூன்றும் புறப்புறப் பொருளே
என்பது இவர் நூற்பா.  
புறப்பொருள் வெண்பாமாலை நூல் காட்டும் வெட்சி, கரந்தை, வஞ்சி, காஞ்சி, உழிஞை, நொச்சி, தும்பை - என்னும் ஏழு திணைகளும் புறத்திணைகள். இவற்றை அடுத்து அந்த நூலில் காட்டப்பட்டுள்ள வாகைத்திணை, பாடாண் திணை, பொதுவியல் திணை ஆகிய மூன்று திணைகளை இந்த நூற்பா **புறப்புறம்** என்று பிரித்துக் காட்டுகிறது.  
தொல்காப்பியத்தில் இத்தகைய பாகுபாடு இல்லை. எனவே இந்தத் தொல்காப்பிய அகத்தியம் உடையார் காலம் புறப்பொருள் வெண்பாமாலை காலத்துக்குப் பிற்பட்டது.
# விக்கிப்பீடியா:Statistics/weekly/10-Jul-2022
| 211 | 2409:4072:631F:598F:300C:FE8F:1215:3DC9 | 0 | 1 | 0 | 0 | 0 | 0 | 0 | 1 | 0 |  |
| 212 | Praxidicae | 0 | 1 | 0 | 0 | 0 | 0 | 0 | 1 | 27 |  |
| 213 | Sugram | 0 | 1 | 0 | 0 | 0 | 0 | 0 | 1 | 193 |  |
| 214 | Dev2244 | 0 | 1 | 0 | 0 | 0 | 0 | 0 | 1 | 1 |  |
| 215 | 2001:D08:1B82:FD41:84A9:3E41:7803:E143 | 0 | 1 | 0 | 0 | 0 | 0 | 0 | 1 | 0 |  |
| 216 | 175.157.61.155 | 0 | 1 | 0 | 0 | 0 | 0 | 0 | 1 | 0 |  |
| 217 | 2401:4900:4DD9:B04C:2ACE:E7E5:D1D2:7205 | 0 | 1 | 0 | 0 | 0 | 0 | 0 | 1 | 0 |  |
| 218 | 175.157.111.139 | 0 | 1 | 0 | 0 | 0 | 0 | 0 | 1 | 1 |  |
| 219 | 2409:4072:798:35D:0:0:192B:A0AC | 0 | 1 | 0 | 0 | 0 | 0 | 0 | 1 | 246 |  |
| 220 | 45.118.34.154 | 0 | 1 | 0 | 0 | 0 | 0 | 0 | 1 | 275 |  |
| 221 | Suresh myd | 0 | 1 | 0 | 0 | 0 | 0 | 0 | 1 | 0 |  |
| 222 | 2409:4072:6309:AB90:0:0:57A:58B1 | 0 | 1 | 0 | 0 | 0 | 0 | 0 | 1 | 44 |  |
| 223 | 2402:4000:1183:7A92:517D:8571:9BDB:FC8D | 0 | 1 | 0 | 0 | 0 | 0 | 0 | 1 | 3 |  |
| 224 | 61.2.143.244 | 0 | 1 | 0 | 0 | 0 | 0 | 0 | 1 | 31 |  |
| 225 | Waft Studios | 0 | 1 | 0 | 0 | 0 | 0 | 0 | 1 | 602 |  |
| 226 | 2409:4072:6C89:876A:47DB:3C8E:4229:EF0 | 0 | 1 | 0 | 0 | 0 | 0 | 0 | 1 | 0 |  |
| 227 | Pselvaganapathy | 0 | 1 | 0 | 0 | 0 | 0 | 0 | 1 | 1713 |  |
| 228 | Jonteemil | 0 | 1 | 0 | 0 | 0 | 0 | 0 | 1 | 0 |  |
| 229 | Logeshwaran bp | 0 | 1 | 0 | 0 | 0 | 0 | 0 | 1 | 0 |  |
| 230 | Ahti-Saku | 0 | 1 | 0 | 0 | 0 | 0 | 0 | 1 | 62 |  |
| 231 | 2601:40A:8001:10F0:A0B5:34E9:EA94:7569 | 0 | 1 | 0 | 0 | 0 | 0 | 0 | 1 | 46 |  |
| 232 | 2409:4072:818:C138:564A:F6B6:9CAB:C7D1 | 0 | 1 | 0 | 0 | 0 | 0 | 0 | 1 | 62 |  |
| 233 | 2409:4072:6E02:4075:5FEB:23E1:46AA:73A1 | 0 | 1 | 0 | 0 | 0 | 0 | 0 | 1 | 48 |  |
| 234 | Tirukodimadachengunrur | 0 | 1 | 0 | 0 | 0 | 0 | 0 | 1 | 0 |  |
| 235 | Nandharana | 0 | 1 | 0 | 0 | 0 | 0 | 0 | 1 | 2356 |  |
| 236 | HARIKRISHNAN | 0 | 1 | 0 | 0 | 0 | 0 | 0 | 1 | 0 |  |
| 237 | 2402:3A80:1917:7BC4:0:0:0:2 | 0 | 1 | 0 | 0 | 0 | 0 | 0 | 1 | 16 |  |
| 238 | 2409:4072:E95:F9C9:6EB5:CBF0:990B:3E1 | 0 | 1 | 0 | 0 | 0 | 0 | 0 | 1 | 837 |  |
| 239 | Hareesh Sivasubramanian | 0 | 1 | 0 | 0 | 0 | 0 | 0 | 1 | 58 |  |
| 240 | DesiBoy101 | 0 | 1 | 0 | 0 | 0 | 0 | 0 | 1 | 0 |  |
| 241 | Articist | 0 | 1 | 0 | 0 | 0 | 0 | 0 | 1 | 0 |  |
| 242 | 2409:4072:6C85:E5A9:B521:A75A:B332:9E15 | 0 | 1 | 0 | 0 | 0 | 0 | 0 | 1 | 0 |  |
| 243 | 117.213.111.206 | 0 | 1 | 0 | 0 | 0 | 0 | 0 | 1 | 0 |  |
| 244 | 175.157.60.57 | 0 | 1 | 0 | 0 | 0 | 0 | 0 | 1 | 4 |  |
| 245 | 2409:4072:6D00:CDFF:8DB6:4817:FAA9:6B99 | 0 | 1 | 0 | 0 | 0 | 0 | 0 | 1 | 35 |  |
| 246 | 2401:4900:338F:23DA:1:0:C130:C1EB | 0 | 1 | 0 | 0 | 0 | 0 | 0 | 1 | 21 |  |
| 247 | 103.130.89.66 | 0 | 1 | 0 | 0 | 0 | 0 | 0 | 1 | 1 |  |
| 248 | ജോണി തരകൻ | 0 | 1 | 0 | 0 | 0 | 0 | 0 | 1 | 383 |  |
| 249 | 2401:4900:2312:69EA:7D5:65AB:D1B1:1C01 | 0 | 1 | 0 | 0 | 0 | 0 | 0 | 1 | 0 |  |
| 250 | 223.187.123.210 | 0 | 1 | 0 | 0 | 0 | 0 | 0 | 1 | 0 |  |
| 251 | 2409:4072:8E19:B1CC:0:0:5AC9:9F03 | 0 | 1 | 0 | 0 | 0 | 0 | 0 | 1 | 0 | } |
# 2022 இந்திய தேசிய விளையாட்டுப் போட்டிகள்

**2022 இந்திய தேசிய விளையாட்டுப் போட்டிகள்** (*2022 National Games of India*) இந்தியாவில் நடத்தப்பட்டு வரும் தேசிய விளையாட்டுப் போட்டிகளின் 36 ஆவது பதிப்பாகும். குசராத்து மாநிலத்தில் உள்ள அகமதாபாத்து, காந்திநகர், சூரத்து, வடோதரா, ராச்கோட்டு மற்றும் பவநகர் ஆகிய இடங்களில் செப்டம்பர் 27 முதல் அக்டோபர் 10 ஆம் தேதிகளுக்கு இடையில் நடைபெறுகிறது. குசராத்து 2022 என்ற பெயராலும் அழைக்கப்படுகிறது.
# 2022 இந்திய தேசிய விளையாட்டுப் போட்டிகள்

## பங்கேற்கும் அணிகள்

இந்தியாவின் அனைத்து 28 மாநிலங்கள் மற்றும் எட்டு ஒன்றியப் பிரதேசங்களில் இருந்தும் இந்திய ஆயுதப் படைகளைப் பிரதிநிதித்துவப்படுத்தும் அணியிலிருந்தும் அணிகள் இப்போட்டிகளுக்கு எதிர்பார்க்கப்படுகின்றன. புதிய ஒன்றியப் பிரதேசங்களான லடாக், தாத்ரா நகர் அவேலி மற்றும் தியூ தாமன் ஆகியவையும் இந்த தேசிய விளையாட்டுப் போட்டிகளில் அறிமுகமாகும் என்று எதிர்பார்க்கப்படுகிறது. ஜனவரி 2020 ஆம் ஆண்டு சனவரி மாதத்தில் கையொப்பமிடப்பட்ட ஒப்பந்தத்தின் விதிமுறைகளின்படி, போடோலாந்து பிராந்தியப் பகுதிக்கு தேசிய அளவிலான விளையாட்டு நிகழ்வுகளில் பங்கேற்க உரிமை வழங்கப்பட்டது. எனவே போடோலாந்தை பிரதிநிதித்துவப்படுத்தும் அணியும் இந்த விளையாட்டுகளில் பங்கேற்கலாம் என்று எதிர்ப்பார்க்கப்படுகிறது.  
- அந்தமான் நிக்கோபார் தீவுகள்
- ஆந்திரப் பிரதேசம்
- அருணாசலப் பிரதேசம்
- அசாம்
- பீகார்
- சண்டிகர்
- சத்தீசுகர்
- தாத்ரா & நகர் ஹவேலி மற்றும் தாமன் & தியூ
- தில்லி
- கோவா (மாநிலம்)
- குசராத்து
- அரியானா
- இமாச்சலப் பிரதேசம்
- சம்மு காசுமீர்
- சார்க்கண்டு
- கருநாடகம்
- கேரளம்
- லடாக்
- இலட்சத்தீவுகள்
- மத்தியப் பிரதேசம்
- மகாராட்டிரம்
- மணிப்பூர்
- மேகாலயா
- மிசோரம்
- நாகாலாந்து
- ஒடிசா
- புதுச்சேரி
- பஞ்சாப்
- ராஜஸ்தான்
- இந்திய ஆயுதப்படை கட்டுப்பாட்டு வாரியம்
- சிக்கிம்
- தமிழ்நாடு
- தெலங்காணா
- திரிபுரா
- உத்தரப் பிரதேசம்
- உத்தராகண்டம்
- மேற்கு வங்காளம்
# 2022 இந்திய தேசிய விளையாட்டுப் போட்டிகள்

## போட்டிகள் நடைபெறும் இடங்கள்

- அகமதாபாத்து, காந்திநகர், சூரத், வடோதரா, ராச்கோட்டு மற்றும் பவநகர் ஆகிய நகரங்களில் விளையாட்டுகள் நடைபெறும்.
- தொடக்கம் மற்றும் முடிவு விழாக்கள் குசராத்து மாநிலம் அகமதாபாத்திலுள்ள நரேந்திர மோடி விளையாட்டரங்கத்தில் நடைபெறுகின்றன.
# 2022 இந்திய தேசிய விளையாட்டுப் போட்டிகள்

## விளையாட்டுகள்

தடகளப் போட்டிகள், வளைதடிப் பந்தாட்டம், கால்பந்தாட்டம், கைப்பந்தாட்டம், தென்னிசு, மேசைப்பந்தாட்டம், யுடோ, மற்றும் சடுகுடு, கோ-கோ, மல்லர் கம்பம், யோகாசனம் போன்ற விளையாட்டுகளில் போட்டிகள் நடைபெறுகின்றன.
# அணுசக்தி மத்திய பள்ளி

**அணுசக்தி மத்திய பள்ளி** என்பது இந்தியாவின் மும்பையினை தலைமையிடமாகக் கொண்டு செயல்படும், அணுசக்தி கல்வி சமூகத்தினால் நடத்தப்படும் பள்ளிகளின் தொகுப்பாகும். இது இந்தியாவின் அணு சக்தித்துறையின் ஊழியர்களின் குழந்தைகளுக்காக உருவாக்கப்பட்டது. இந்தியாவில் 15 இடங்களில் 31 பள்ளிகள் உள்ளன. இதில் மழலையர் பள்ளி, தொடக்கப் பள்ளி, மேல்நிலைப் பள்ளிகள் மற்றும் இளையோர் கல்லூரிகள் உள்ளன.
# அணுசக்தி மத்திய பள்ளி

## அணுசக்தி மத்திய பள்ளிப் பட்டியல்

### **அணுசக்தி மத்திய பள்ளி** மனுகுரு

அணுசக்தி மத்திய பள்ளி, மனுகுரு இந்தியாவின் தெலங்காணா மாநிலத்தில் பத்ராத்ரி கொத்தகூடம் மாவட்டத்தில் உள்ள அசுவபுரம் மண்டலத்தில் உள்ள கனநீர் திட்டக் குடியிருப்பில் அமைந்துள்ளது.
# அணுசக்தி மத்திய பள்ளி

## அணுசக்தி மத்திய பள்ளிப் பட்டியல்

### அணுசக்தி மத்திய பள்ளி மும்பை

மும்பை அணுசக்தி நகரில் உள்ள அணுசக்தி கல்வி சமூக பள்ளி 1969-ல் தொடங்கப்பட்டது. இப்பள்ளி 1 முதல் 10 வகுப்புகளுக்கு நடுவண் இடைநிலைக் கல்வி வாரியத்தின் இணைவுப்பெற்றுள்ளது. 11 மற்றும் 12ஆம் வகுப்புகளுக்கான இணைவு இளையோர் கல்லூரியாக மகாராட்டிரா வாரியத்துடன் இணைக்கப்பட்டுள்ளது. பின்னர் இப்பள்ளி 2010-ல் நடுவண் இடைநிலைக் கல்வி வாரியத்தின் வாரியத்தின் கீழ் 11 & 12 வகுப்புகளைத் தொடங்கியுள்ளது. பின்னணிப் பாடகி சிரேயா கோசல் மற்றும் டுவிட்டர் தலைமை நிர்வாக அதிகாரி பராக் அகர்வால் ஆகியோர் இப்பள்ளியின் முன்னாள் மாணவர்கள் ஆவர்.
# அணுசக்தி மத்திய பள்ளி

## அணுசக்தி மத்திய பள்ளிப் பட்டியல்

### அசசப ராவத்பட்டா

ராவத்பாட்டாவில் 3 பள்ளிகள் உள்ளன. இவை அனைத்தும் இந்திய அணுசக்தி கழக நிறுவன குடியிருப்பு வளாகத்தில் அமைந்துள்ளன.  
- அசசப எண். 2 - அனுச்சாயா குடியிருப்பு
- அசசப எண். 3 - அனுபாக்யா குடியிருப்பு (கனநீர் குடியிருப்பு என்றும் அழைக்கப்படுகிறது)
- அசசப எண். 4 - அனுகிரண் குடியிருப்பு
# அணுசக்தி மத்திய பள்ளி

## அணுசக்தி மத்திய பள்ளிப் பட்டியல்

### அசசப தாராப்பூர்

தாராப்பூர் நகரில் அணுசக்தி சமூகப் பள்ளிகள், மூன்று உள்ளன. அவை:
# அணுசக்தி மத்திய பள்ளி

## அணுசக்தி மத்திய பள்ளிப் பட்டியல்

### அசசப தாராப்பூர்

#### அசசப -1, தாராப்பூர்

தாராப்பூர் பள்ளி 1 & 2 குடியிருப்பு, முதல்வர் - காசிநாத் பெகாரா (தற்போது)
# அணுசக்தி மத்திய பள்ளி

## அணுசக்தி மத்திய பள்ளிப் பட்டியல்

### அசசப தாராப்பூர்

#### அசசப -2, தாராப்பூர்

முதல்வர் - எஸ்.கே.சாரங்கி
# அணுசக்தி மத்திய பள்ளி

## அணுசக்தி மத்திய பள்ளிப் பட்டியல்

### அசசப தாராப்பூர்

#### அசசப -3, தாராப்பூர்

தாராப்புர் பள்ளி 3 & 4 குடியிருப்பு, துணை முதல்வர் - எஸ். சேஷன்
# அணுசக்தி மத்திய பள்ளி

## அணுசக்தி மத்திய பள்ளிப் பட்டியல்

### அசசப நரோரா

அசசப நரோரா, நரோராவில் கங்கை நதிக்கு அருகில் அமைந்துள்ளது.
# அணுசக்தி மத்திய பள்ளி

## அணுசக்தி மத்திய பள்ளிப் பட்டியல்

### அசசப கைகா

இப்பள்ளி இந்திய அணுசக்தி கழக நிறுவனத்தின் கைகா குடியிருப்பில் அமைந்துள்ளது. இந்திய அணுசக்தி கழக நிறுவனம் கைகாவின் ஊழியர்களின் குழந்தைகளுக்காக இப்பள்ளி கைகாவில் நிறுவப்பட்டது. இது முன் தயாரிப்பு முதல் 12ஆம் வகுப்பு வரை நடத்துகிறது. இப்பள்ளியில் இயற்பியல் ஆய்வகம், வேதியியல் ஆய்வகம், உயிரியல் மற்றும் கணித ஆய்வகம் உள்ளன. உப மொழிகள் கன்னடம் மற்றும் இந்தி/சமசுகிருதம் ஆகும். பள்ளியில் இரண்டு பிரிவுகள் உள்ளன - ஒன்று முதன்மை மற்றும் மற்றொன்று இடைநிலை.